जन्म के 1 महीने बाद भी पिता नहीं देखना चाहते थे चेहरा, मां ने बताई थी सच्चाई
Karisma Tanna Reveals Truth About Father's Disappointment करिश्मा तन्ना इन दिनों अपनी अपकमिंग वेब सीरीज ‘स्कूप’ को लेकर बेहद सुर्खियों में हैं। वेब शो में करिश्मा ने पत्रकार का किरदार में नजर आएंगी।
करिश्मा तन्ना इन दिनों अपनी अपकमिंग वेब सीरीज ‘स्कूप’ को लेकर बेहद सुर्खियों में हैं। वेब शो में करिश्मा ने पत्रकार का किरदार में नजर आएंगी। हाल ही में सिरीज के प्रमोशन के दौरान एक्ट्रेस ने खुलासा किया कि उनके जन्म के बाद उनके पिता ने बेहद नाखुश थे। जन्म के बाद वो करिश्मा का चेहरा तक नहीं देखना चाहते थे।
जब मैं पैदा हुई, तो मेरे पिता बिल्कुल खुश नहीं थे
सिद्धार्थ कानन को दिए इंटरव्यू में करिश्मा तन्ना ने कहा- ‘जब मैं थोड़ा समझने लायक बड़ी हुई, तो मेरी मां ने मुझे बताया कि जब मैं पैदा हुई थी, तो मेरे पिता बिल्कुल भी खुश नहीं थे। क्योंकि, वो एक बेटा चाहते थे और उनपर फैमिली के लोगों का प्रेशर था। किसी भी ठेठ गुजराती परिवार की तरह।’
करिश्मा ने अपने पिता के बारे में बात करते हुए कहा- दुख की बात ये थी कि मेरे पिता हमेशा से ही लड़कियों से प्यार करते थे, लेकिन पारिवारिक दबाव के कारण उन्होंने कभी अपने दिल की बात नहीं कही।
दादा-दादी से हमें सेकंड हैंड ट्रीटमेंट मिलता था
उन्होंने आगे कहा- ‘उन्हें लगता था कि एक बेटा उनके वंश को आगे बढ़ा सकता है, ज्यादा कमा सकता है और लड़के समाज में ज्यादा बड़े होते हैं। मेरी मां की दो बेटियां थीं। मेरे दादा और दादी हमें सेकंड हैंड ट्रीटमेंट देते थे। उनके इस रवैए ने मुझे मजबूत बनाया, मैं उन्हें दिखाऊंगी कि जो काम एक लड़का करता है, वह एक लड़की भी कर सकती है।’
संजू के बावजूद एक साल तक बेरोजगार थीं करिश्मा तन्ना 
करिश्मा ने फिल्म संजू के बारे में भी बात की। इस फिल्म में करिश्मा ने संजय दत्त के दोस्त पिंकी की गर्लफ्रेंड का किरदार निभाया था। राजकुमार हिरानी की फिल्म संजू में काम करने के बावजूद उन्हें अच्छे मौके नहीं मिले। वो 1 साल तक बेरोजगार थीं, जिस कारण वो डिप्रेशन में चली गई थीं।
काम न मिलने के कारण डिप्रेशन में चली गई थीं 
उस वक्त को याद करते हुए करिश्मा ने कहा- ‘मैंने सोचा था कि संजू में अपने छोटे से रोल के बावजूद, मुझे करियर में आगे बढ़ने में मदद मिलेगी। लेकिन असल में ऐसा कुछ नहीं हुआ। फिल्म के बाद मुझे जिस तरह के रिस्पॉन्स मिले, मुझे अच्छी फिल्मों और प्रोजेक्ट्स की उम्मीद थी। लेकिन ऐसा बिल्कुल नहीं हुआ। मुझे 7-8 महीने या 1 साल तक कोई काम नहीं मिला। उस वक्त मैं डिप्रेशन में आ गई थी। मैंने सोचा कि मेरी लाइफ रंगहीन थी।
उन्होंने आगे कहा- 'मुझे नहीं पता था कि करियर में क्या करना है। मैं लोगों को मैसेज कर रही थी- ‘क्या तुमने संजू देखी?’ ‘क्या आपको मेरी एक्टिंग पसंद आई?’ मैंने खुद को मोटिवेट किया। केवल मैं ही जानती हूं कि मैंने खुद को उस बुरे वक्त से कैसे निकाला।'